

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.11 | 2025. gada 26. jūnijā  |

 **20.**

**Par finansējuma piešķiršanu filmas “Tumšā robeža” ražošanai**

 Ogres novada pašvaldībā 2025. gada 28. maijā saņemts sabiedriskā labuma biedrības “Eizenšteins un dēli”, reģ. Nr. 40008045761 (turpmāk – Biedrība), iesniegums (reģistrācijas Nr. 2- 4.1/2997) ar lūgumu atbalstīt jaunas spēlfilmas “Tumšā robeža” tapšanu, piešķirot līdzfinansējumu filmas ražošanai.

 Saskaņā ar 2008. gada 2. aprīļa Finanšu ministrijas lēmumu Nr. 50 Biedrībai piešķirts sabiedriskā labuma organizācijas statuss. Biedrības darbības jomas ir izglītības un kultūras veicināšana. Biedrības darbības mērķi ir veicināt kinematogrāfijas attīstību, aktivizēt Latvijas iekļaušanos Eiropas Savienības attiecīgajās struktūrvienībās un pasaules kinematogrāfiskajā apritē, stimulēt jaunu tehnoloģiju ieviešanu filmu ražošanā un demonstrēšanā, atvērt un uzturēt kinomākslas skolu, dokumentālo filmu izveidošana, Latvijas sabiedrībai nozīmīgu pasākumu atbalstīšana, Latvijas kinematogrāfiju attīstošu projektu atbalsts.

 Filma “Tumšā robeža” top ar pieredzējušas radošās komandas dalību un tās sižets ne tikai stāsta par pagātni, bet arī aktualizē šodienas sarežģīto ģeopolitisko situāciju. Tiek plānotas vairākas filmas “Tumšā robeža” ainas, kuras filmēs Ogrē un Ogres novadā, iemūžinot Ogres novada skatus un popularizējot tā tēlu. Filmas “Tumšā robeža” tapšanas laikā tiks iesaistīti vietējie pakalpojumu sniedzēji.

 Pamatojoties uz Ogres novada pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” 94. punktu, Ogres novada pašvaldības 2025. gada 27. marta saistošo noteikumu Nr. 13/2025 “Par finansiāla atbalsta piešķiršanas kārtību pilsoniskās sabiedrības organizācijām (biedrībām un nodibinājumiem) kultūras un sporta projektiem Ogres novadā” 6.1., 6.5., 7.1. apakšpunktu, 13. punktu, Ogres novada pašvaldības 2025. gada 30. janvāra saistošajiem noteikumiem Nr. 1/2025 “Par Ogres novada pašvaldības 2025. gada konsolidēto budžetu” un ņemot vērā Pašvaldības finansiālā atbalsta pilsoniskās sabiedrības organizāciju (biedrību un nodibinājumu) rīkotajām aktivitātēm kultūras un sporta jomā Ogres novadā pieteikumu izvērtēšanas komisijas 2025. gada 13. jūnija lēmumu Nr. 2,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – 2 (Daiga Brante, Santa Ločmele), "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Piešķirt** sabiedriskā labuma biedrībai “Eizenšteins un dēli”, reģ. Nr. 40008045761, juridiskā adrese Elijas iela 17 - 3, Rīga, LV-1050, finansējumu 15 000 EUR (piecpadsmit tūkstoši *euro*) filmas “Tumšā robeža” ražošanai.
2. Šā lēmuma 1. punktā minēto finansējumu piešķirt no Ogres novada pašvaldības 2025. gada budžeta valdības funkcijām 08.29001 “Kultūras aktivitātes/pasākumi”.
3. Uzdot Ogres novada pašvaldības Centrālās administrācijas Juridiskajai nodaļai sagatavot un organizēt līguma slēgšanu par finansējuma piešķiršanu un izlietošanu.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)